

**KADRINA VALLAVOLIKOGU**

**O T S U S**

Kadrina 31. august 2022 nr

# Kadrina valla arengukava 2035+ koostamise algatamine

Aluseks võttes kohaliku omavalitsuse korralduse seaduse § 37 lõike 2, Kadrina Vallavolikogu 2020. aasta määrusega nr 51 kehtestatud „Kadrina valla arengukavade menetlemise korra“ § 2 lõike 1 ning ära kuulanud vallavalitsuse ettepaneku ja asjakohase ettekande, Kadrina Vallavolikogu

o t s u s t a b:

1. Algatada Kadrina valla arengukava 2035+ koostamine.
2. Otsus jõustub teatavakstegemisest.

(allkirjastatud digitaalselt)

Madis Viise

vallavolikogu esimees

Seletuskiri otsuse eelnõu *Kadrina valla arengukava 2035+ koostamise algatamine* juurde

Arengukava koostamise algatamise eesmärk on luua uus arengukava, mis on uuenduslik, teostatav ja lihtsasti loetav ning milles on sõnastatud eesmärgid, ülesanded ja vajadused. Ühtlasi on esitatud probleemide ja võimaluste hetkeolukorra analüüs tegevusvaldkondade lõikes. Uue arengukava koostamise vajadus on tingitud sellest, et kehtivas arengukavas ei ole välja toodud oodatavaid tulemusi ja puudub SWOT (tugevused, nõrkused, võimalused, ohud)- analüüs, ilma milleta on väga raske anda hinnang arengukava täitmisele.

Maris Aros

arendusspetsialist